GL กำไร Q2/59 ทำ New Highราคายังถูก แถม Upside เพียบ!
GL ราคายังถูก หลังร่วง 3 วันติด เก็งกำไร Q2/59 ทำ New High แถม Upside เพียบ! ปักธงลุยธุรกิจในอินโดฯ เต็มสูบ โบรกฯ ประเมินราคาเป้าหมายปีนี้ 46.6 บาท 
3 ส.ค. 2559

GL ราคายังถูก หลังร่วง 3 วันติด เก็งกำไร Q2/59 ทำ New High แถม Upside เพียบ! ปักธงลุยธุรกิจในอินโดฯ เต็มสูบ โบรกฯ ประเมินราคาเป้าหมายปีนี้ 46.6 บาท 
บล.ทรีนีตี้ ระบุในบทวิเคราะห์ แนะนำ “ซื้อ” หุ้นบริษัท กรุ๊ปลีส จำกัด (มหาชน) หรือ GL ราคาเป้าหมาย 46.6 บาท/หุ้น คาดกำไรไตรมาส 2/59 ทำ New High ต่อ โดยคาดว่ากำไรไตรมาส 2/59 ที่ 247 ล้านบาท เติบโต 11% จากไตรมาสก่อน และ 91% จากปีก่อน โดยคาดธุรกิจในต่างประเทศยังเติบโตและทำกำไรได้ดี
ส่วนธุรกิจในไทยคาดว่าสินเชื่อจะหดตัวน้อยลง บวกกับหนี้เสียและขาดทุนรถยึดลดลง หลังแนวโน้มยอดขายรถจักรยานยนต์ในไทยค่อนข้างดี บวกกับราคารถมือสองที่สูงขึ้น สำหรับการเติบโตในอนาคตมีความชัดเจนมากขึ้นหลังบริษัทได้ใบอนุญาตทำธุรกิจในอินโดนีเซีย ซึ่งหลังเริ่มทดลองในช่วงอาทิตย์ที่ผ่านมามีผลตอบรับที่ดี ปรับเพิ่มประมาณการกำไรปี 60 ขึ้นเพื่อสะท้อนธุรกิจในอินโดฯ พร้อมปรับราคาเป้าหมายขึ้นเป็น 46.6 บาท อิง PBV 5 เท่า
 
ด้านบล.เคจีไอ (ประเทศไทย) ระบุในบทวิเคราะห์ โดยคาดว่าพอร์ตสินเชื่อรวมของบริษัทจะโตประมาณ 10% จากไตรมาสก่อนจากการเร่งปล่อยสินเชื่อ SME ในกัมพูชาซึ่งเป็นสินเชื่อที่มีความเสี่ยงสูง ในขณะที่ยังคงอัตราการเติบโตของสินเชื่อเช่าซื้อมอเตอร์ไซค์เอาไว้เท่าเดิม
โดยธุรกิจในอินโดนีเซียยังไม่ได้สร้างรายได้อะไรให้กับบริษัทในไตรมาส 2/59 ดังนั้น จึงคาดว่ากำไรสุทธิในไตรมาส 2/59 จะอยู่ที่ประมาณ 234 ล้านบาท (เพิ่มขึ้น 81% จากปีก่อน เพิ่มขึ้น 6% จากไตรมาสก่อน) ในขณะที่คาดว่ากำไรสุทธิในครึ่งปีแรกของปี 59 จะอยู่ที่ 457 ล้านบาท หรือคิดเป็น 52% ของประมาณการทั้งปี
 
ขณะที่ราคาหุ้น GL ปิดตลาดวานนี้ (2 ส.ค.) อยู่ที่ 40.75 บาท ปรับตัวลง 1 บาท หรือ 2.40% ด้วยมูลค่าซื้อขายที่ 131.74 ล้านบาท โดยราคาหุ้นปรับตัวลงเป็นวันที่ 3 ติดต่อกัน นับตั้งแต่ราคาหุ้นอยู่ที่ระดับ 43 บาท เมื่อวันที่ 29 ก.ค.59 จึงส่งผลให้ราคาหุ้นมี Upside ถึง 14.32% จากราคาเป้าหมายที่ 46.60 บาท